# **Muistohetki asumisyksikössä**

*Pöydälle: valkoinen liina, kukka, kynttilä (led),*

*asukkaan kuva, jos on*

Työntekijä sanoo:

**Nyt muistohetki alkaa.**

**Olemme yhdessä muistamassa \_\_\_\_\_\_\_(asukkaan nimi).**

**Hän kuoli x päivää sitten.**

Työntekijä näyttää kaikille asukkaan kuvaa.

Aluksi kuunnellaan musiikkia.

Sopivaa musiikkia voi löytyä esimerkiksi Spotifysta

tai kaikki laulavat yhdessä.

Jos tiedetään, mikä oli asukkaan lempimusiikkia,

niin voidaan kuunnella sitä.

Työntekijä sanoo:

**Luen psalmista 23.**

**Herra on minun paimeneni.**

**Minulta ei puutu mitään.**

**Hän vie minut vihreille niityille.**

**Hän johtaa minut vesien ääreen.**

**Siellä saan levätä.**

**Herra antaa minulle uutta voimaa.**

**Hän ohjaa minua oikeaa tietä.**

**En pelkää pimeää. En pelkää mitään pahaa.**

**Sinä olet minun kanssani.**

**Sinä suojelet minua kädelläsi.**

**Sinä johdatat minua.**

TAI

**Luen psalmista 139.**

**Sinä olet luonut minut.**

**Sinä olet suunnitellut minut jo äitini kohdussa.**

**Minä olen ihme, suuri ihme.**

**Minä kiitän sinua siitä.**

**Sinun tekosi ovat ihmeellisiä.**

**Minä tiedän sen.**

**Minä olen ihme ja salaisuus,**

**mutta sinä tunnet minut kokonaan.**

**Sinä näit minut jo äitini kohdussa.**

**Sinä tiesit elämäni**

**jo ennen kuin olin elänyt päivääkään.**

TAI

**Luen Saarnaajan kirjasta.**

**Kaikella on aikansa maailmassa.**

**Aika on syntyä ja aika kuolla.**

**Aika on istuttaa**

**ja aika repiä maasta.**

**Aika on surmata**

**ja aika parantaa.**

**Aika on purkaa**

**ja aika rakentaa.**

**Aika on itkeä**

**ja aika nauraa.**

**Aika on valittaa**

**ja aika tanssia.**

**Aika on heitellä kiviä**

**ja aika kerätä ne.**

**Aika on syleillä**

**ja aika olla erossa.**

**Aika on etsiä**

**ja aika kadottaa.**

**Aika on säilyttää**

**ja aika heittää menemään.**

**Aika on repäistä rikki**

**ja aika ommella yhteen.**

**Aika on olla vaiti**

**ja aika puhua.**

**Aika on rakastaa**

**ja aika vihata.**

**Aika on sodalla**

**ja aika rauhalla.**

Muistellaan yhdessä asukasta.

Kuinka kauan hän oli kanssamme?

Mistä hän tykkäsi?

Mikä sai hänet hymyilemään?

Mitä muuta muistamme hänestä?

**Tämä (asumisyksikön nimi) on yhteisö.**

**\_\_\_\_ (Asukkaan nimi) oli täällä oma paikka ja oma koti.**

**Jokainen täällä on arvokas.**

**Jokainen on tärkeä ihminen - ainutlaatuinen.**

**Ei ole toista samanlaista ihmistä kuin \_\_\_\_\_ oli.**

**Kun meidän yhteisöstämme joku kuolee,**

**me muistamme ja kaipaamme häntä.**

**\_\_\_\_\_:a saa kaivata ja \_\_\_\_\_\_:n kuolemaa on lupa surra.**

**Mutta yksin ei tarvitse surra.**

**On helpompi surra yhdessä.**

**Kun ihminen kuolee, niin sanotaan,**

**että hän menee taivaan kotiin.**

**On koti täällä maan päällä ja on koti taivaassa.**

**Taivaan koti on turvallinen paikka, jossa kaikki on hyvin.**

**Nyt saamme yhdessä tuoda kynttilöitä/kukkia \_\_\_\_\_\_:n muistoksi.**

Tuodaan pieniä led-kynttilöitä pöydälle

asukkaan kuvan viereen tai kukkia vesimaljaan**.**

Lauletaan yhdessä laulu tai virsi,

esimerkiksi Maan korvessa kulkevi.

Laulu tai virsi voidaan kuunnella myös Spotifysta.

Työntekijä sanoo:

***Sanotaan Herran siunaus yhdessä:***

**Herra siunaa meitä ja varjele meitä.**

**Herra kirkasta kasvosi meille**

**ja ole meille armollinen.**

**Herra käännä kasvosi meidän puoleemme**

**ja anna meille sinun rauhasi.**

**Isän ja Pojan ja Pyhän Hengen nimeen.**

**Aamen.**

Työntekijä kutsuu kaikki kahville, jos on kahvitarjoilu.